AMERIKA QO‘ShMA ShTATLARIDAGI O‘ZBEKISTON RESPUBLIKASI ELChIXONASINING ShTAT JADVALIGA QO‘ShIMChA KIRITISh TO‘G‘RISIDA

Amerika Qo‘shma Shtatlari bilan ikki tomonlama va ko‘p tomonlama hamkorlikni faollashtirish xamda davlatlararo munosabatlarni yanada mustahkamlash maqsadida, O‘zbekiston Respublikasi Vazirlar Mahkamasining “Amerika Qo‘shma Shtatlarida O‘zbekiston Respublikasining Elchixonasini ochish to‘g‘risida” 1993-yil 10-maydagi 212-son qaroriga qo‘shimcha tariqasida Vazirlar Mahkamasi qaror qiladi:
 1. Amerika Qo‘shma Shtatlaridagi O‘zbekiston Respublikasi Elchixonasining shtat jadvaliga maslahatchi va birinchi kotib qo‘shimcha lavozimlari kiritilsin.
 2. O‘zbekiston Respublikasi Moliya vazirligi 2002-yil 1-yanvardan boshlab yangidan kiritilgan shtatlarni ta’minlash uchun zarur mablag‘lar ajratsin.
 3. O‘zbekiston Respublikasi Tashqi ishlar vazirligi:
 bir oy muddatda Amerika Qo‘shma Shtatlaridagi O‘zbekiston Respublikasi Elchixonasining va birinchi kotib lavozimlariga nomzodlar bo‘yicha takliflar kiritsin;
 yangidan kiritilayotgan shtatlar ta’minoti uchun 2001-yilgi xarajatlarni shtatlarning to‘ldirilishiga ko‘ra xorijiy muassasalar ta’minoti uchun Tashqi ishlar vazirligiga ajratiladigan umumiy mablag‘lar doirasida budjet ajratmalari hisobiga amalga oshirsin.
 4. Mazkur qarorning bajarilishini nazorat qilish O‘zbekiston Respublikasi Tashqi ishlar vaziri A.X. Komilov va O‘zbekiston Respublikasi Moliya vaziri M.B. Nurmurodov zimmasiga yuklansin.